钦定古今图书集成/明伦汇编/氏族典/第420卷 > 《廖用贤尚友录》 > 解系
## 钦定古今图书集成/明伦汇编/氏族典/第420卷 > 《廖用贤尚友录》 > 解系

按《晋书解系传》，“系字少连，济南著人也。父修，魏梁州
刺史。清身洁己，甚得声誉。辟公府掾，历中书黄门侍
郎、散骑常侍、豫州刺史。迁尚书，出为雍州刺史、扬烈
将军、西戎校尉、假节。会氐羌叛，与赵王伦讨之。伦信
用佞人孙秀，与系争军事，更相表奏。朝廷知系守正
不挠，而召伦还。伦、秀谮之，系坐免官，以白衣还第，阖
门自守。”及张华、裴𬱟之被诛也，伦、秀以宿憾收系害
之。